CELEX: 62008CN0124
Language: et
Date: 2008-03-25 00:00:00
Title: Kohtuasi C-124/08: Eelotsusetaotlus, mille esitas Hof van Cassatie van België 25. märtsil 2008 — I G.A.L.M. Snauwaert ja Algemeen Expeditiebedrijf Zeebrugge BVBA versus Belgia Riik, II Coldstar NV versus Belgia Riik, III D.P.W. Vlaeminck versus Belgia Riik, IV J.P. Den Haerynck versus Belgia Riik, V A.E.M. De Wintere versus Belgia Riik

7.6.2008   
            
            
               ET
            
            
               Euroopa Liidu Teataja
            
            
               C 142/16
            
         Eelotsusetaotlus, mille esitas Hof van Cassatie van België 25. märtsil 2008 — I G.A.L.M. Snauwaert ja Algemeen Expeditiebedrijf Zeebrugge BVBA versus Belgia Riik, II Coldstar NV versus Belgia Riik, III D.P.W. Vlaeminck versus Belgia Riik, IV J.P. Den Haerynck versus Belgia Riik, V A.E.M. De Wintere versus Belgia Riik
   (Kohtuasi C-124/08)
   (2008/C 142/23)
   Kohtumenetluse keel: hollandi
   Eelotsusetaotluse esitanud kohus
   Hof van Cassatie van België (Belgia)
   Põhikohtuasja pooled
   Kassatsioonkaebuse esitajad:
   
               I
            
            
               
                           1.
                        
                        
                           G.A.L.M. Snauwaert
                        
                     
                           2.
                        
                        
                           Algemeen Expeditiebedrijf Zeebrugge BVBA, tsiviilkostja, kassatsioonkaebuse esitaja
                        
                     
         
               II
            
            
               Coldstar NV, tsiviilkostja, kassatsioonkaebuse esitaja
            
         
               III
            
            
               D.P.W. Vlaeminck
            
         
               IV
            
            
               J.P. Den Haerynck
            
         
               V
            
            
               A.E.M. De Wintere
            
         
      Vastustaja kassatsioonimenetluses: Belgia Riik
   Eelotsuse küsimused
   
               1.
            
            
               Kas ühenduse tolliseadustiku (1) artikli 221 lõiget 1 tuleb tõlgendada nii, et selles sätestatud kohustus teatada võlgnikule tollivõlast on täidetud nõuetekohaselt vaid pärast selle summa kohta arvestuskande tegemist, või teiste sõnadega, kas selleks, et teatamine oleks õiguspärane ja kooskõlas tolliseadustiku artikli 221 lõikega 1, peab võlgnikule tollimaksu summast tolliseadustiku artikli 221 lõike 1 kohaselt teatamisele alati eelnema tollimaksu summa kohta arvestuskande tegemine?
            
         
               2.
            
            
               Kas ühenduse tolliseadustiku artikli 221 lõiget 3 enne määruse (EMÜ) nr 2700/200 (2) artikliga 1 tehtud muudatuse jõustumist kehtinud redaktsioonis tuleb tõlgendada nii, et juhul, kui tollivõlg tekkis toimingu tagajärjel, mille alusel võib algatada kriminaalmenetluse, võib toll pärast tollivõla tekkimisest kolmeaastase tähtaja möödumist teatada õiguspäraselt tollimaksu summa kohta arvestuskande tegemisest ainult siis, kui tegemist on isikuga, kes on sooritanud toimingu, mille alusel võib algatada kriminaalmenetluse?
            
         
      (1)  Nõukogu 12. oktoobri 1992. aasta määrus (EMÜ) nr 2913/92, millega kehtestatakse ühenduse tolliseadustik (EÜT L 302, lk 1; ELT eriväljaanne 02/04, lk 307).
   
      (2)  Euroopa Parlamendi ja nõukogu 16. novembri 2000. aasta määrus (EÜ) nr 2700/2000, millega muudetakse nõukogu määrust (EMÜ) nr 2913/92, millega kehtestatakse ühenduse tolliseadustik (EÜT L 311, lk 17; ELT eriväljaanne 02/10, lk 239).